**ПРОТОКОЛ № 35**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 02.11.2021 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров, Наталия Василева и Марио Василев

На заседанието присъстват: Полина Петкова – началник отдел „Атестиране на прокурори и следователи“, Яна Мачева – началник отдел „Конкурси на прокурори и следователи” и Илиана Атанасова – главен специалист в Дирекция „Атестиране на магистрати“

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 11 – т. 21

РАЗНИ

1. Обсъждане изготвянето на единни формуляри за атестиране с членовете на Постоянната атестационна комисия към Военно – апелативна прокуратура.

*КАК проведе обсъждане с членовете на Постоянната атестационна комисия към Военно - апелативна прокуратура относно изготвянето на единни формуляри за атестиране.*

2. Открита грама от постоянното представителство на Република България в ЕС, ведно с писмо от европейския главен прокурор относно решение на Колегията на Европейската прокуратура от 25.10.2021 година за назначаването на четирима европейски делегирани прокурори от Република България.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС, ДА ПРИЕМЕ за сведение открита грама от постоянното представителство на Република България в ЕС, ведно с писмо от европейския главен прокурор относно решение на Колегията на Европейската прокуратура от 25.10.2021 година за назначаването на четирима европейски делегирани прокурори от Република България.

2.2. Внася предложението в заседанието на Прокурорската колегия на ВСС, насрочено на 03.11.2021 г., за разглеждане и произнасяне.

3. Мотивирано предложение, на основание чл. 193, ал. 2 от ЗСВ, за повишаване в длъжност на класираните кандидати за заемане на 34 (тридесет и четири) длъжности „прокурор“ в окръжните прокуратури, съгласно обявения конкурс, с решение на Прокурорската колегия на Висшия съдебен съвет по протокол № 27/11.09.2019 г. (ДВ, бр. 73/17.09.2019 г.)

**УВАЖАЕМИ ГОСПОЖИ И ГОСПОДА,**

Прокурорската колегия на Висшия съдебен съвет (Колегията), с решение по протокол № 27/11.09.2019 г., обяви конкурс по реда на чл. 189, ал. 1 и ал. 2 от ЗСВ за повишаване и заемане на 34 (тридесет и четири) длъжности „прокурор" в окръжните прокуратури, както следва:

- Специализирана прокуратура - 9 (девет) длъжности,

- Окръжна прокуратура - Благоевград - 3 (три) длъжности;

- Окръжна прокуратура - Видин - 1 (една) длъжност;

- Окръжна прокуратура - Перник - 1 (една) длъжност;

- Софийска градска прокуратура - 8 (осем) длъжности;

- Окръжна прокуратура - Пловдив - 2 (две) длъжности;

- Окръжна прокуратура - Велико Търново - 1 (една) длъжност;

- Окръжна прокуратура - Плевен - 2 (две) длъжности;

- Окръжна прокуратура - Шумен - 2 (две) длъжности;

- Окръжна прокуратура - Разград -1 (една) длъжност;

- Окръжна прокуратура - Бургас - 2 (две) длъжности;

- Окръжна прокуратура - Ловеч - 1 (една) длъжност;

- Окръжна прокуратура - Стара Загора - 1 (една) длъжност.

Решението за обявяване на конкурса е обнародвано в „Държавен вестник“ брой 73 от 17.09.2019 г, като в 14-дневния срок за прием на документи заявления за участие подават 205 (двеста и пет) кандидати. След извършената проверка на документите им по реда на чл. 191, ал. 3 от ЗСВ, Комисията по атестирането и конкурсите към Прокурорската колегия (Комисията), с решение по протокол № 35/05.11.2019 г., допусна до участие в процедурата 201 (двеста и един) кандидати подали заявление. Видно от утвърдените списъци, 2 (двама) от участниците не са допуснати само по отношение на заявената от тях длъжност „прокурор“ в Специализираната прокуратура, тъй като не отговарят в пълнота на изискването на чл. 164, ал. 3 от ЗСВ (ДВ, бр. 93/25.11.2011 г.). По отношение на четирима кандидати, Комисията остави без разглеждане заявленията им за участие в конкурса, тъй като заемат магистратска длъжност на същото ниво, на което е и обявената конкурсна длъжност.

Поименният състав на конкурсната комисия, провела конкурса, е определен чрез жребий, с решения на Прокурорската колегия по протокол № 34/13.11.2019 г., протокол № 35/20.11.2019 г., протокол № 37/04.12.2019 г. и протокол № 9/17.03.2021 г., както следва:

Редовни членове: Пламен Марчев Костадинов и Стефка Георгиева Якимова – прокурори в Апелативна прокуратура Варна, Димитър Ангелов Ангелов – прокурор в Апелативна прокуратура – Пловдив, Георги Христов Ханджиев – прокурор в Апелативна прокуратура – Бургас и проф. д-р Веселин Вучков – хабилитиран преподавател по наказателно право в Нов български университет.

Резервни членове: Кремена Илиева Стефанова – прокурор в Апелативна прокуратура – Бургас и проф. д.ю.н. Георги Митов – хабилитиран преподавател по наказателно право в Софийски университет „Св. Климент Охридски“.

За председател на комисията, с решение по протокол от 28.11.2019 г., членовете ѝ единодушно избират прокурор Пламен Костадинов.

Конкурсната процедура се проведе по отношение на 194 (сто деветдесет и четири) от допуснатите кандидати, тъй като 7 (седем) от тях подават откази от участие, обявени на интернет страницата на Висшия съдебен съвет. На лице е и постъпил отказ от Чудомир Любомиров Спасов – прокурор в Софийска районна прокуратура относно първото му желание за Специализирана прокуратура.

В хода на конкурсната процедура, с решение № 8849 от 26.07.2021 г., Върховният административен съд отмени като незаконосъобразна разпоредбата на чл. 40 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, касаеща начина на формиране на общата оценка за притежаваните от кандидатите професионални качества. Съобразно решението, конкурсната комисия класира кандидатите въз основа на поставената им обща оценка на базата на трите критерия, очертани в разпоредбата чл. 192, ал. 1 от ЗСВ, както следва:

По отношение на първия критерий комисията е изследвала данните от атестационните формуляри на кандидатите от последното им атестиране, извършените проверки от ИВСС и от по-горестоящите органи на съдебната власт;

По втория критерий са изследвани данните от кадровите им дела;

Третият критерий касае проверените от комисията 6 (шест) дела и преписки по отношение на всеки кандидат, от които 3 (три) дела или преписки избрани от комисията въз основа на посочените данни в справките към заявленията за участие в конкурса, както и 3 (три) дела или преписки, избрани от съответния кандидат.

С оглед обстоятелството, че 1 (един) от кандидатите в конкурсната процедура заема длъжност „съдия“ и желае да премине на длъжност в друг по вид орган на съдебната власт, съобразно изискването на чл. 192, ал. 2 от ЗСВ, комисията провери и познанията му за заемане на длъжността „прокурор“ чрез полагане на писмен изпит по конспект – насрочен за 14.01.2020 г.

След изготвеното от конкурсната комисия класиране, са постъпили откази на петима от участниците в процедурата, а именно:

Класираната на 3-то място за Софийска градска прокуратура – Зорница Петкова Николова – прокурор в Софийска районна прокуратура, е депозирала заявление, с което уведомява, че няма да заеме длъжността, която се явява и нейно единствено желание.

Ангел Стефанов Атанасов – прокурор в Районна прокуратура – Благоевград, заявил желания за Софийска градска прокуратура, Окръжна прокуратура – Благоевград, Окръжна прокуратура – Плевен, Окръжна прокуратура – Перник, Окръжна прокуратура - Пловдив и Окръжна прокуратура – Ловеч, класиран на втората конкурсна длъжност за Окръжна прокуратура – Плевен (3-то заявено желание) писмено е заявил, че продължава участието си в конкурса само по първото си желание за Софийска градска прокуратура, както и второто за Окръжна прокуратура – Благоевград.

Иван Лилов Илевски – прокурор в Районна прокуратура – Пловдив, е заявил желания за Окръжна прокуратура – Пловдив, Софийска градска прокуратура, Окръжна прокуратура – Стара Загора, Окръжна прокуратура – Бургас, Окръжна прокуратура – Перник, Окръжна прокуратура – Велико Търново, Окръжна прокуратура – Ловеч, Окръжна прокуратура – Плевен, Окръжна прокуратура –Благоевград, Окръжна прокуратура – Шумен, Окръжна прокуратура – Разград и Окръжна прокуратура – Видин. Прокурор Илевски е класиран на длъжността „прокурор“ в Окръжна прокуратура – Разград (11-то заявено желание), като е подал заявление, с което уведомява Колегията, че не желае да бъде назначен на длъжността, а продължава участието си в конкурсната процедура само за първото си желание – Окръжна прокуратура – Пловдив и за второто си желание – Софийска градска прокуратура.

Николета Александрова Кобурова – прокурор в Районна прокуратура – Пловдив е заявила желания за Окръжна прокуратура – Пловдив, Софийска градска прокуратура, Окръжна прокуратура – Стара Загора, Окръжна прокуратура – Бургас, Окръжна прокуратура – Велико Търново, Окръжна прокуратура – Перник, Окръжна прокуратура – Благоевград, Окръжна прокуратура – Плевен, Окръжна прокуратура – Ловеч, Окръжна прокуратура – Разград, Окръжна прокуратура – Видин и Окръжна прокуратура – Шумен. Със заявление, уведомява Комисията, че не желае да бъде повишена на длъжността, на която е класирана, а именно Окръжна прокуратура – Видин (11-то желание) и желае да продължи участието си в конкурса само по отношение на първото си желание – Окръжна прокуратура – Пловдив.

Таня Христова Георчева – прокурор в Районна прокуратура – Пловдив – осемдесет и трета по реда на класирането, заявила желания за Окръжна прокуратура – Пловдив, Окръжна прокуратура – Стара Загора, Софийска градска прокуратура, Окръжна прокуратура – Велико Търново, Окръжна прокуратура – Перник, Окръжна прокуратура – Бургас, Окръжна прокуратура – Благоевград, Окръжна прокуратура – Плевен, Окръжна прокуратура – Ловеч, Окръжна прокуратура – Шумен, Окръжна прокуратура – Разград и Окръжна прокуратура – Видин, писмено уведомява, че желае да продължи участие в конкурсната процедура само по първото си желание – Окръжна прокуратура – Пловдив.

Видно от предоставената в цялост конкурсна документация по проведения конкурс, ведно с резултатите от класирането по чл. 192, ал. 1 от ЗСВ, мотивираното становище на конкурсната комисия по чл. 192, ал. 3 от ЗСВ, протоколите за работата на комисията и за избор на дела, Комисията счита, че конкурсната процедура е проведена при спазване на разпоредбите на Закона за съдебната власт.

*С оглед проведен дебат относно уважаване на постъпилите откази от заявени желания на петима участниците в класирането и при проведеното гласуване и обявения резултат с 6 гласа „За" и 6 гласа „Против",*

**КОМИСИЯТА ПО АТЕСТИРАНЕТО И КОНКУРСИТЕ**

**Р Е Ш И:**

3.1. Внася в Прокурорската колегия на Висшия съдебен съвет мотивирано предложение, на основание чл. 193, ал. 2 от ЗСВ, за повишаване в длъжност на класираните кандидати за заемане на 34 (тридесет и четири) длъжности „прокурор“ в окръжните прокуратури, съгласно обявения конкурс, с решение на Прокурорската колегия на Висшия съдебен съвет по протокол № 27/11.09.2019 г. (ДВ, бр. 73/17.09.2019 г.) **в два варианта**:

3.1.1. Предлага на Прокурорската колегия на Висшия съдебен съвет да проведе гласуване като на свободните 34 (тридесет и четири) длъжности „прокурор" в окръжните прокуратури повиши кандидатите по поредността на класирането, като съобрази заявените откази, до попълване на свободните места.

3.1.2. ПРЕДЛАГА на Прокурорската колегия на Висшия съдебен съвет да проведе гласуване като на свободните 34 (тридесет и четири) длъжности „прокурор" в окръжните прокуратури повиши кандидатите по поредността на класирането,като остави без уважение заявените откази,до попълване на свободните места.

4. Мотивирано предложение, на основание чл. 193, ал. 2 от ЗСВ, за трето класиране за Апелативна специализирана прокуратура по обявения, с решение на Прокурорската колегия на Висшия съдебен съвет по протокол № 9/20.03.2019 г. (обн. ДВ, бр. 26/29.03.2019 г.), конкурс за повишаване в длъжност „прокурор" в апелативните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 160 и чл. 193, ал. 3 от ЗСВ (ДВ, бр. 28/08.04.2016 г.), във връзка с § 72, ал. 1 от ПЗР към ЗИД на ЗСВ (ДВ, бр. 11/07.02.2020 г.), **Марин Стоянов Дишлянов – прокурор в Специализираната прокуратура**, **на длъжност „прокурор“ в Апелативна специализирана прокуратура**, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

4.2. ВНАСЯ предложението в заседанието на Прокурорската колегия на Висшия съдебен съвет, насрочено на 03.11.2021 г., за разглеждане и произнасяне.

5. Предложение от административния ръководител на Софийска районна прокуратура за оптимизиране щатната численост на органа. *(вх.№ ВСС-10387/05.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура-Видин с 1 (една) свободна длъжност „прокурор“, считано от датата на вземане решението.

5.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура-Враца с 1 (една) свободна длъжност „прокурор“, считано от датата на вземане решението.

5.3. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура-Монтана с 1 (една) свободна длъжност „прокурор“, считано от датата на вземане решението.

5.4. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура-Пирдоп с 1 (една) свободна длъжност „прокурор“, считано от датата на вземане решението.

5.5. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 4 (четири) щатни длъжности „прокурор“ в Софийска районна прокуратура, считано от датата на вземане решението.

*Мотиви: Прокурорската колегия на Висшия съдебен съвет е сезирана от административния ръководител на Софийска районна прокуратура с предложение за оптимизиране щатната численост на органа. Предложението касае увеличаване щатната численост на прокуратурата с 4 (четири) нови длъжности „прокурор“, с оглед преодоляване на високата й натовареност, както и необходимостта от кадровото й укрепване. С решение по протокол № 30/28.09.2021г., т. 5, Комисията по предложенията и атестирането към Прокурорската колегия на Висшия съдебен съвет (Комисията) изпрати предложението на главния прокурор, за изразяване на становище.*

*Във връзка с горното, е постъпило положително становище от главния прокурор (вх. № ВСС-10387/21.10.2021 г.), като предложението е оптимизирането да се постигне в рамките на апелативен район София чрез съкращаване по 1 (една) свободна длъжност „прокурор“ на районно ниво.*

*С оглед постъпилото предложение за оптимизиране, Комисията извърши подробен анализ на кадровото състояние на Софийска районна прокуратура, както и данните за обем дейност и натовареност на прокурорите спрямо средната за страната, за да прецени наличието на основание за укрепване на органа.*

*Съгласно актуалното щатно разписание на Софийска районна прокуратура, в органа са налице 214 (двеста и четиринадесет) щатни длъжности за магистрати, разпределени както следва:*

* *1 (една) заета длъжност „административен ръководител-районен прокурор;*
* *4 (четири) заети длъжности „заместник на административния ръководител-заместник-районен прокурор“;*
* *184 (сто осемдесет и четири) длъжности „прокурор“, като 1 (една) от тях е вакантна;*
* *25 (двадесет и пет) длъжности „младши прокурор“, от които 5 (пет) свободни, обявени на конкурс 2021 г., 8 (осем) заети, обявени на конкурс през 2020г. и 12 (дванадесет) младши прокурори с изтичащ на 01.07.2022 г. срок по чл. 240, ал. 1 от ЗСВ от конкурс 2019г.*

*Отчетени са данните за натовареност по щат, действителната натовареност на органа, както и средно дневната натовареност на прокурор за три годишен период, видно от които е налице устойчива тенденция за увеличаване на стойностите, които значително надвишават средните за страната. Изводът за високата натовареност на най-голямата прокуратура се потвърждава и в постъпилото предложение на главния прокурор, с оглед на което Комисията счита, че е налице основание за обезпечаване на Софийска районна прокуратура чрез разкриване на 4 (четири) щатни длъжности „прокурор“.*

*С оглед изложеното и като прецени факторите - кадрова обезпеченост, данни за натовареност, текущи конкурси, изтичащи мандати на административни ръководители и брой младши прокурори с изтичащ срок по чл. 240, ал. 1 от ЗСВ през 2022 г., Комисията се насочи съм следните районни прокуратури в апелативния район:*

*Районна прокуратура-Видин*

*Проверката установи налични 13 (тринадесет) щатни длъжности в органа, от които 3 (три) свободни длъжности „прокурор“, 1 (една) от които е обявена на конкурс за първоначално назначаване, с решение на Прокурорската колегия на ВСС по протокол № 11/31.03.2021г. Данните за натовареност по щат на органа за първото полугодие на 2021г.- 477,5, са с показатели значително по-ниски от средната за страната - 581,3.*

*От прогнозната натовареност на Районна прокуратура – Видин след евентуалното оптимизиране на прокурорския щат, Комисията констатира, че това няма да доведе до затруднения в дейността на прокуратурата, тъй като дори при съкращаване на 1 (една) щатна длъжности „прокурор", стойностите ще останат под средната за страната, именно: 517,3, при средна за страната-581,3.*

*През 2022 г. в Районна прокуратура – Видин няма младши прокурори с изтичащ срок по чл. 240 от ЗСВ.*

*Районна прокуратура-Враца*

*Съгласно актуалното щатно разписание, органът разполага със 33 (тридесет и три) щатни длъжности, от които 1 (една) заета длъжност „административен ръководител-районен прокурор“, 3 (три) длъжности „заместник на административния ръководител-заместник-районен прокурор“, една от които вакантна. Прокурорските длъжности по щат са 27 (двадесет и седем). От тях незаетите са 5 (пет), като две са обявени на конкурс за първоначално назначаване, с решение на Прокурорската колегия на ВСС по протокол № 11/31.03.2021 г. Длъжностите за „младши прокурор“ са 2 (две), като едната е вакантна и обявена на конкурс през 2021 г. При налични 3 (три) свободни длъжности „прокурор“ в Районна прокуратура-Враца, впечатление правят статистическите данни за натовареността по щат на 1 (един) прокурор за първо полугодие на 2021 г., които се отличават със стойности, значително по-ниски от средните за страната, а именно – 418,5, при средна за страната - 581,3. От прогнозната натовареност на органа след евентуалното съкращаване на 1(една) свободна длъжност „прокурор“, Комисията установи, че това няма да доведе до затруднения в дейността на органа, тъй като стойностите на натовареността по щат ще останат под средната за страната, а именно: 431,5, при средна за страната – 581,3.*

*През 2022 г. в Районна прокуратура – Враца няма младши прокурори с изтичащ срок по чл. 240 от ЗСВ.*

*Районна прокуратура-Монтана*

*В хода на анализа се открои и Районна прокуратура - Монтана, с данни за натовареност по-ниски от средната за страната. Съгласно актуалното щатно разписание, органът разполага с 26 (двадесет и шест) щатни длъжности, от които 1 (една) заета длъжност „административен ръководител-районен прокурор", 3 (три) заети длъжности „заместник на административния ръководител-заместник-районен прокурор", 20 (двадесет) длъжности „прокурор“. Незаетите длъжности „прокурор“ са 5 (пет), от които 3 (три) са обявени на конкурс за първоначално назначаване, с решение на Прокурорската колегия на ВСС по протокол № 11/31.03.2021 г. Длъжностите за „младши прокурор“ са 2 (две), като 1 (една) от тях е обявена на конкурс 2021 г. При налични 2 (две) свободни длъжности „прокурор“, впечатление правят статистическите данни за натовареността по щат на 1 (един) прокурор за първото полугодие на 2021 г., които се отличават със стойности по-ниски от средните за страната, а именно - 564,8, при средна за страната – 581,3. При прогнозната натовареност след евентуалното оптимизиране на прокурорския щат, Комисията установи, че това няма да доведе до затруднения в дейността на органа, тъй като дори при съкращаване на 1 (една) щатна длъжности „прокурор", стойностите ще останат под тези за средната за страната, именно: 587,4, при средна за страната - 581, 3.*

*През 2022 г. в Районна прокуратура – Монтана няма младши прокурори с изтичащ срок по чл. 240 от ЗСВ.*

*Районна прокуратура-Пирдоп*

*Съгласно актуалното щатно разписание на Районна прокуратура-Пирдоп, органът разполага с 4 (четири) щатни длъжности, от които 1 (една) заета длъжност „административен ръководител“ и 3 (три) длъжности „прокурор“, като 1 (една) от тях е вакантна. Статистическите данни за натовареността по щат за полугодието на 2021г. за Районна прокуратура-Пирдоп са значително по-ниски от средните за страната, а именно – 398,9, при средна за страната – 581,3. От прогнозната натовареност е видно, че дори при редуциране щатната численост на органа с 1 (една) длъжност „прокурор", стойностите ще останат под средната за страната, а именно – 531,7, при средна за страната – 581,3.*

*Въз основа на гореизложеното, Комисията потвърждава предложението на главния прокурор, като предлага обезпечаването на високо натоварената Софийска районна прокуратура да се осъществи чрез съкращаване по 1 (една) свободна длъжност „прокурор“ от ниско натоварените Районна прокуратура-Видин, Районна прокуратура-Враца, Районна прокуратура-Монтана и Районна прокуратура-Пирдоп.*

5.6. Съгласно чл. 30, ал. 2, т. 8 от ЗСВ изпраща решението на административните ръководители на Районна прокуратура-Видин, Районна прокуратура-Враца, Районна прокуратура-Монтана и Районна прокуратура-Пирдоп, за съгласуване.

5.7. ВНАСЯ предложението в заседанието на Прокурорската колегия на Висшия съдебен съвет, насрочено на 03.11.2021 г., за разглеждане и произнасяне.

6. Искане за достъп до Унифицирана информационна система в Прокуратурата на Република България на членове на Комисията по атестирането и конкурсите, във връзка с процедурите по атестиране на магистрати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. Да се изпрати писмо до Главния прокурор с искане да бъде разрешен и осигурен достъп на членове на Комисията по атестирането и конкурсите до внедрената Унифицирана информационна система в Прокуратурата на Република България, с оглед ефективност на процедурите по атестиране, осъществявани от членовете на Комисията по конкурсите и атестирането, постигането на пълна и обективна проверка при оценяване на професионалната компетентност на прокурорите и следователите.

ЕДИННИ ФОРМУЛЯРИ

7. Периодично атестиране на Йоланда Веселинова Янева - прокурор в Районна прокуратура – Варна. *(вх.№ ВСС-5225/12.03.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Варна, за комплексна оценка на Йоланда Веселинова Янева - прокурор в Районна прокуратура – Варна.

7.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Йоланда Веселинова Янева - прокурор в Районна прокуратура – Варна.

7.3. Предоставя, на основание чл. 205, ал. 1 от ЗСВ, на Йоланда Веселинова Янева - прокурор в Районна прокуратура – Варна, резултатите от атестирането за запознаване.

*/След проведено гласуване с вдигане на ръка, решението е взето с 12 гласа „за“ и „0“ против/*

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

8. Предложение от административния ръководител на Районна прокуратура - Бургас за предварително атестиране на Георги Борисов Кирков - прокурор в Районна прокуратура - Бургас. *(вх.№ ВСС-11412/23.07.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ОТКРИВА, на основание чл. 196, ал. 1, т. 1 от ЗСВ, процедура за предварително атестиране на Георги Борисов Кирков - прокурор в Районна прокуратура – Бургас, за периода 01.11.2018 г. – 01.11.2021 г.

8.2. ВЪЗЛАГА на постоянната атестационна комисия при Апелативна прокуратура – Бургас, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

9. Предложение от административния ръководител на Районна прокуратура - Бургас за предварително атестиране на Цветана Валентинова Бързинска - прокурор в Районна прокуратура - Бургас. *(вх.№ ВСС-11411/23.07.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ОТКРИВА, на основание чл. 196, ал. 1, т. 1 от ЗСВ, процедура за предварително атестиране на Цветана Валентинова Бързинска - прокурор в Районна прокуратура – Бургас, за периода 01.11.2018 г. – 01.11.2021 г.

9.2. ВЪЗЛАГА на постоянната атестационна комисия при Апелативна прокуратура – Бургас, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

РАЗПРЕДЕЛЯНЕ НА ПРЕПИСКИ

10. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-ЯМБОЛ | **Марина Красимирова Кочева** | прокурор | Д. Стефанов |
| **2** | РП-СЛИВЕН | **Катя Георгиева Стаменова-Христова** | прокурор | Е. Трифонов |
| **3** | РП-БУРГАС | **Щелиян Веселинов Димитров** | прокурор | М. Василев |
| **4** | РП-ВАРНА | **Стефан Радев Радев** | прокурор | Пл. Найденов |
| **5** | РП-ПЛОВДИВ | **Георги Филипов Харизанов** | прокурор | А. Митова |

ДОПЪЛНИТЕЛНИ ТОЧКИ

РАЗНИ

11. Становище от Столична регионална здравна инспекция, във връзка с провеждане на отложения, с решение на Прокурорската колегия на Висшия съдебен съвет по протокол № 30/8-10.09.2021 г., писмен изпит по конкурса за първоначално назначаване на длъжност „прокурор“ в районните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС, ДА ПРИЕМЕ за сведение становището от Столична регионална здравна инспекция, във връзка с провеждане на отложения, с решение на Прокурорската колегия на Висшия съдебен съвет по Протокол № 30/8-10.09.2021 г., писмен изпит по конкурса за първоначално назначаване на длъжност „прокурор“ в районните прокуратури.

11.2. ВНАСЯ предложението в заседанието на Прокурорската колегия на Висшия съдебен съвет, насрочено на 03.11.2021 г., за разглеждане и произнасяне.

ЕДИННИ ФОРМУЛЯРИ

12. Извънредно атестиране на Ваня Тонева Христева – заместник на административния ръководител – заместник-апелативен прокурор на Апелативна прокуратура – Пловдив и и.ф. административен ръководител – окръжен прокурор на Окръжна прокуратура – Пловдив.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Ваня Тонева Христева – заместник на административния ръководител – заместник-апелативен прокурор на Апелативна прокуратура – Пловдив и и.ф. административен ръководител – окръжен прокурор на Окръжна прокуратура – Пловдив.

12.2. Предоставя, на основание чл. 205, ал. 1 от ЗСВ, на Ваня Тонева Христева – заместник на административния ръководител – заместник-апелативен прокурор на Апелативна прокуратура – Пловдив и и.ф. административен ръководител – окръжен прокурор на Окръжна прокуратура – Пловдив, резултатите от атестирането за запознаване.

*/След проведено гласуване с вдигане на ръка, решението е взето с 12 гласа „за“ и „0“ против/*

13. Придобиване статут на несменяемост на Радост Димитрова Нацева - прокурор в Софийска градска прокуратура. *(вх. № ВСС-5455/19.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – София оценки по общите критерии за атестиране на Радост Димитрова Нацева – прокурор в Софийска градска прокуратура.

*Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т. 2 „Умение за анализ на правнорелевантните факти " поставената оценка „5" следва да се намали с 1 (една) единица.*

*При определяне на оценката по този критерий, ПАК е отчела, че постановените актове по преписки и досъдебни производства са изготвени разбираемо, подробни са, обосновани и много добре мотивирани. Атестираният магистрат притежава много добри умения за анализиране и систематизиране на правнорелевантните факти.*

*Същевременно не са отчетени и коментирани констатираните от горестоящата прокуратура или съда основания за отмяна на част от изготвените постановления, относими към показателите за оценяване на настоящия критерий: „разбираемо и обосновано мотивиране на актовете“ и „правилна и законосъобразна оценка на относимите факти и обстоятелства в хода на производството“. Така например:*

*- по пр.пр.№ 15934/2018 г. и пр.пр.№ 8121/2016 г. АП-София е отменила актовете, с които прокурор Нацева е потвърдила постановления на СРП за отказ от образуване на досъдебно производство, тъй като неизяснената в цялост фактическа обстановка е довела до тяхната немотивираност;*

*- по пр.пр.№ 18579/2019 г. постановлението, с което е потвърден акт на СРП за отказ от образуване на досъдебно производство, е отменено от АП-София, тъй като непълнотата на извършената проверка е довела до неправилна преценка на относимите факти и обстоятелства в хода на производството;*

*- по пр.пр.№ 284/2017 г. съдът е отменил постановлението за прекратяване на наказателното производство за престъпление по чл.123 НК, като необосновано. Според съда, от една страна същото е постановено при разследване, което все още не е пълно, всеобхватно и обективно, съобразно стандарта на чл.14 ал.1 НПК; от друга страна – при изградени в противоречие с доказателствата по делото фактически изводи; от трета страна – при игнориране на част от доказателствените източници и при неконстатиране, респ.необсъждане, на съществуващи между определени доказателствени източници противоречия. Липсва и надлежен анализ на доказателствата. Отменителният акт е потвърден от въззивната съдебна инстанция – САС.*

*Досъдебното производство отново е прекратено с постановление от 17.12.2019 г. Отменено е повторно от СГС като неправилно и необосновано, тъй като не е извършен задълбочен анализ на експертните заключения; наличие на противоречия и несъответствия, както вътре в някои от заключенията, така и между самите тях, по съществени въпроси от предмета на делото. Определението на СГС е потвърдено от въззивната съдебна инстанция, според която в прокурорския акт липсва анализ на събраната по делото доказателствена съвкупност; липсват правни изводи; липсва логичност и последователност, както от фактическа, така и от правна страна;*

*- по пр.пр.№ 7823/2017 г. постановлението за прекратяване на наказателното производство е отменено от съда, поради липса на анализ на събраните доказателства и липса на мотиви за обстоятелствата, включени в предмета на разследване и доказване.*

*Тук следва да се съобразят и основанията за връщане на част от внесените в съда актове, които сочат на недостатъчна прецизност при изготвянето им и пропуски при правилната и законосъобразна оценка на относимите факти и обстоятелства в хода на производството, а именно:*

*- фактът, че изготвеният по пр.пр.№ 9787/2017 г. ОА и предявените, респ.повдигнати обвинения на подсъдимите лица са неясни и се нуждаят от прецизиране, е причина за връщането му от съда;*

*- по пр.пр.№ 10821/2019 г. делото е върнато на прокуратурата, тъй като според съда обстоятелствената част на ОА не отговаря съдържателно на минималните стандарти на чл.246 НПК за описание на съставомерното деяние с всичките му елементи от обективна страна, както и поради наличие на противоречия между обстоятелствената част и диспозитива на ОА;*

*- по пр.пр.№ 25547/2017 г. - констатиран фактологичен дефицит в обстоятелствената част на обвинителния акт и описанието на съставомерните признаци на деянието, е причина за връщането му от съда;*

*- по пр.пр.№ СП-15870/2017 г. предложението за освобождаване на обвиняемия от наказателна отговорност и налагане на наказание по реда на чл.78а НК, е върнато от съда, тъй като не отговаря на изискванията на чл. 375 НПК - не става ясно с какво конкретно поведение (действие или бездействие) обвиняемият е осъществил състава на престъпление по чл. 358.ал.1 от НК.*

*Изброените по-горе произнасяния на прокурор Нацева, свързани с непълно изясняване на фактическата обстановка, неправилна оценка на относимите факти и обстоятелства, липсата на анализ на събраните доказателства и липсата на мотиви за обстоятелствата, включени в предмета на разследване и доказване, сочат, както на недостатъчна прецизност при изготвянето на актовете, така и на пропуски при правилната и законосъобразна оценка на относимите факти и обстоятелства в хода на производството, свързани с критерия „Умение за анализ на правно-релевантните факти“.*

*Касае се за повтарящи се пропуски и процесуални нарушения, рефлектиращи върху обосноваността на постановените актове, по които магистратът не е обосновал в достатъчна степен разбираемо и мотивирано същите или е налице неправилна и незаконосъобразна преценка по същество.*

*Изложеното по-горе определя и съответната оценка, която по настоящия критерий следва да бъде „4“.*

*В Част IV т.4 „Експедитивност и дисциплинираност“ поставената оценка „4“ следва да се увеличи с една единица.* *Със Заповед № РД-04-673/2021 г. на административния ръководител на СГП на прокурор Нацева е наложена санкция „Обръщане на внимание“, която все още не е влязла в сила, тъй като в АССГ има образувано административно дело № 10073/2021 г., което към настоящия момент не е приключило.*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед на това определя комплексна оценка „Много добра" (4,61) на Радост Димитрова Нацева – прокурор в Софийска градска прокуратура.*

13.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Радост Димитрова Нацева - прокурор в Софийска градска прокуратура.

13.3. Предоставя, на основание чл. 205, ал. 1 от ЗСВ, на Радост Димитрова Нацева - прокурор в Софийска градска прокуратура, резултатите от атестирането за запознаване.

*/След проведено гласуване с вдигане на ръка, решението е взето с 12 гласа „за“ и „0“ против/*

14. Придобиване статут на несменяемост на Зорница Александрова Щърбева - прокурор в Районна прокуратура - Бургас. *(вх.№ ВСС-6756/14.05.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - Бургас оценки по общите и специфични критерии за атестиране на Зорница Александрова Щърбева - прокурор в Районна прокуратура - Бургас.

*Мотиви: Съгласно разпоредбата на чл. 57, ал. 3 от Наредба № 3 от 23.02.2017 г. общите, специфичните и допълнителните критерии за атестиране се оценяват по петобалната скала за оценяване в цяло число. Видно от изготвения от ПАК към АП-Бургас Единен формуляр за атестиране по критериите в част IV, т. 1 „Правни познания и умения за прилагането им" и част V, т. 4 „Брой необжалвани прокурорски актове…“ са поставени оценки „4,5“. След запознаване с приложените към атестационната преписка материали, Комисията по атестирането и конкурсите счита, че в посочените критерии следва да бъдат поставени максимални оценки – „5“, тъй като не са налице основания за тяхното намаляване.*

*Единствено за прецизност Комисията счита за необходимо да посочи, че е налице допусната неточност в ч. IV, т. 1 и ч. V, т. 4 от ЕФА по отношение отразения от ПАК брой на внесените от прокурор Щърбева актове в съда. Видно от данните в част III на ЕФА, през атестационния период магистратът е внесъл в съда 7 бр. предложения по 78а НК, като всички са приети за разглеждане, а не както е посочено - 5 бр.*

*Оценките по останалите общи и специфични критерии, определени от ПАК при АП - Бургас, следва да бъдат потвърдени.*

*С оглед изложеното, Комисията по атестирането и конкурсите определя комплексна оценка „Много добра" – 5,00 на Зорница Александрова Щърбева - прокурор в Районна прокуратура-Бургас.*

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Зорница Александрова Щърбева - прокурор в Районна прокуратура – Бургас.

14.3. Предоставя, на основание чл. 205, ал. 1 от ЗСВ, на Зорница Александрова Щърбева - прокурор в Районна прокуратура - Бургас, резултатите от атестирането за запознаване.

*/След проведено гласуване с вдигане на ръка, решението е взето с 12 гласа „за“ и „0“ против/*

15. Периодично атестиране на Румен Радков Арабаджиков - прокурор в Окръжна прокуратура - Стара Загора. *(вх.№ ВСС-9685/18.06.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - Пловдив оценки по общите критерии за атестиране на Румен Радков Арабаджиков - прокурор в Окръжна прокуратура – Стара Загора.

*Мотиви: Комисията по атестирането и конкурсите, след като се запозна с предложените от ПАК оценки, счита, че:*

*В част IV, т. 2 „Умение за анализ на правно-релевантните факти“ поставената оценка „4“ следва да бъде увеличена с 1 (една) единица. Видно от отразените данни в тази част, ПАК не е посочила мотиви за намаляване на оценката с 1 единица, предвид което същата се явява необоснована. От прегледа на приложените към атестационната преписка прокурорски актове се установява, че същите са мотивирани, правно и фактически обосновани. За атестационния период по внесените от прокурор Р.Арабаджиков актове в съда са постановени 27 крайни съдебни акта, като всичките са осъдителни. Подадените 19 бр. протеста, са уважени. Липсата на оправдателни присъди и неуважени протести през целия период на атестиране обосновава извод за много добро умение за анализ и за правилна и законосъобразна оценка на относимите факти и обстоятелства, и обосновава поставянето на мах.оценка „5“ по коментирания качествен по своя характер критерий.*

*В останалата част определените от Постоянната атестационна комисия-гр.Пловдив оценки по общите и специфични критерии за атестиране следва да бъдат потвърдени.*

*С оглед на изложеното, Комисията по атестиране и конкурси определя комплексна оценка „Много добра" - 4.81 на Румен Радков Арабаджиков - прокурор в Окръжна прокуратура – Стара Загора.*

15.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Румен Радков Арабаджиков - прокурор в Окръжна прокуратура - Стара Загора.

15.3. Предоставя, на основание чл. 205, ал. 1 от ЗСВ, на Румен Радков Арабаджиков - прокурор в Окръжна прокуратура - Стара Загора, резултатите от атестирането за запознаване.

*/След проведено гласуване с вдигане на ръка, решението е взето с 12 гласа „за“ и „0“ против/*

РАЗНИ

16. Предложение от административния ръководител на Районна прокуратура – Стара Загора за освобождаване на Андреан Георгиев Сутров – заместник на административния ръководител – заместник-районен прокурор на Районна прокуратура – Стара Загора и назначаване на Надежда Белчева Белчева – прокурор в Районна прокуратура – Стара Загора на длъжност „заместник на административния ръководител – заместник – районен прокурор“ на органа.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 175, ал. 8, изр. 1 от ЗСВ, Андреан Георгиев Сутров от заеманата длъжност „заместник на административния ръководител – заместник-районен прокурор“ на Районна прокуратура – Стара Загора, с ранг „прокурор във ВКП и ВАП“, считано от датата на вземане на решението.

16.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Надежда Белчева Белчева – прокурор в Районна прокуратура – Стара Загора на длъжност „заместник на административния ръководител - заместник-районен прокурор“ на Районна прокуратура – Стара Загора, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

16.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Андреан Георгиев Сутров на заеманата преди назначаването му за „заместник на административния ръководител – заместник-районен прокурор“ на Районна прокуратура – Стара Загора длъжност - „прокурор“ в Районна прокуратура – Стара Загора, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

16.4. ВНАСЯ предложенията в заседанието на Прокурорската колегия на ВСС, насрочено за 03.11.2021 г., за разглеждане и произнасяне.

17. Предложение от административния ръководител на Окръжна прокуратура - Габрово за оптимизиране щатната численост на органа и назначаване на Пламена Петкова Дичева – Атанасова – изпълняващ функциите “административен ръководител – районен прокурор“ на Районна прокуратура - Габрово на длъжност „заместник на административния - заместник-окръжен прокурор“ на Окръжна прокуратура – Габрово.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, трета щатна длъжност „заместник на административния ръководител - заместник-окръжен прокурор" на Окръжна прокуратура - Габрово, чрез трансформиране на 1 (една) свободна длъжност „прокурор“ от щата на Окръжна прокуратура – Габрово в 1 (една) щатна длъжност „заместник на административния ръководител – заместник-окръжен прокурор“ на органа, считано от датата на вземане на решението.

17.2. ПРЕДЛАГА НА ПРОКУРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Пламена Петкова Дичева – Атанасова – изпълняващ функциите „административен ръководител – районен прокурор“ на Районна прокуратура – Габрово, на длъжност „заместник на административния ръководител - заместник-окръжен прокурор“ на Окръжна прокуратура Пловдив, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

17.3. ВНАСЯ предложението в заседанието на Прокурорската колегия на Висшия съдебен съвет, насрочено на 03.11.2021 г., за разглеждане и произнасяне.

18. Определяне на изпълняващ функциите „административен ръководител - районен прокурор“ на Районна прокуратура - Габрово.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, Тихомир Лалев Петков - заместник на административния ръководител – заместник-районен прокурор на Районна прокуратура – Габрово, за изпълняващ функциите „административен ръководител - районен прокурор“ на Районна прокуратура – Габрово, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Пламена Петкова Дичева-Атанасова - изпълняващ функциите „административен ръководител – районен прокурор“ на органа на длъжност „заместник на административния ръководител – заместник-окръжен прокурор“ на Окръжна прокуратура – Габрово, до встъпване в длъжност на нов административен ръководител.

18.2. ВНАСЯ предложението в заседанието на Прокурорската колегия на ВСС, насрочено за 03.11.2021 г., за разглеждане и произнасяне.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

19. Придобиване статут на несменяемост на Благой Йорданов Лазаров - прокурор в Районна прокуратура - Благоевград. *(вх. № ВСС-4791/25.02.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Благой Йорданов Лазаров - прокурор в Районна прокуратура - Благоевград.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Благой Йорданов Лазаров - прокурор в Районна прокуратура - Благоевград.

19.3. ПРЕДЛАГА НА ПРОКУРОРСКАТА КОЛЕГИЯ НА ВСС, Благой Йорданов Лазаров - прокурор в Районна прокуратура - Благоевград, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

19.4. ВНАСЯ предложението в заседание на Прокурорската колегия на ВСС, насрочено за 03.11.2021 г., за разглеждане и произнасяне.

20. Извънредно атестиране на Пламен Дончев Петков - административен ръководител - районен прокурор на Районна прокуратура - Сливница.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Пламен Дончев Петков - административен ръководител - районен прокурор на Районна прокуратура - Сливница.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Пламен Дончев Петков - административен ръководител - районен прокурор на Районна прокуратура - Сливница.

20.3. ВНАСЯ предложението в заседание на Прокурорската колегия на ВСС, насрочено за 03.11.2021 г., за разглеждане и произнасяне.

21. Извънредно атестиране на Стефан Емилов Милев - съдия в Софийския градски съд, за периода 18.01.2016 г. - 30.06.2016 г., през който е заемал длъжността „прокурор“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ИЗПРАЩА, на основание чл. 66, ал. 4, изр. 1 от Наредба № 2 от 23.02.2017 г. (изм. и доп. ДВ, бр. 39/12.05.2021 г.), изготвена атестация за периода 18.01.2016 г. – 30.06.2016 г. на Стефан Емилов Милев – съдия в Софийски градски съд, с която същият е запознат, ведно с пълната документация по преписката, на Комисията по атестирането и конкурсите към Съдийската колегия, по компетентност.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ